**Тэма:** "Ад батлейкі - да паланеза"

**Мэта:** фарміраванне агульнага ўяўлення ў дзяцей пра развіццё тэатральнага мастацтва ў XVI—XVIII стст., пашырэнне ведаў аб дзеячах культуры XVI—XVIII стст., якія пакінулі значны след у гісторыі нашай краіны.

**Задачы:**

навучання:

• садзейнічаць засваенню паняцця «батлейка» (народны лялечны тэатр), паказаць, як развівалася тэатральнае мастацтва;

• ствараць умовы для ўсведамлення вучнямі, якую ролю ў развіцці тэатральнага мастацтва адыгралі С. Полацкі, М. К. Агінскі; які ўклад у гісторыю мастацтва ўнёс аўтар паланэза «Развітанне. з Радзімай» М. К. Агінскі;

развіцця:

• ствараць умовы для развіцця пазнавальнай цікаўнасці вучняў да гісторыка-культурнай спадчыны беларускага народа;

• садзейнічаць развіццю памяці, увагі, камунікатыўных здольнасцей вучняў;

выхавання:

• садзейнічаць выхаванню пачуцця гонару за таленавітых людзей нашай Бацькаўшчыны на прыкладах жыцця і дзейнасці гістарычных асоб таго часу;

• ствараць умовы для выхавання ў вучняў патрыятызму, цікавасці да мінулага нашай краіны.

**Тып урока:** камбінаваны.

**Абсталяванне і матэрыялы:** вучэбны дапаможнік; партрэты «Славутыя дзеячы культуры»; батлеечныя лялькі; карткі “Святлафор”; ацэначныя лісткі; макет тэатра «Батлейка»; лялькі для інсцэніроўкі; аўдыязапіс паланэза М. К. Агінскага «Развітанне з Радзімай».; атлас;сертыфікаты.

1. **Арганізацыйны момант. Псіхалагічны настрой**

Добры дзень, паважаныя госці! Вітаем вас!

Рада бачыць юных гісторыкаў!

Гісторыю дзяржавы няпроста вывучаць.

Але мы зможам многае пазнаць,

Калі аддана будзем працаваць.

— Жадаю вам поспехаў!! Думаю, што вас чакае толькі радасць ад набыцця новых ведаў.

**II. Праверка дамашняга задання**

Я прапаную вам успомніць, пра што гаварылася на мінулым уроку, а дапаможа нам храналёт (папяровы самалёт). Вучань, які зловіць храналёт, павінен адказаць на пытанне

1. Як называецца вялікі і шыкоўны будынак? (палац) **слайд 2**
2. У якім горадзе знаходзіўся палац Радзівілаў? (Нясвіж) **слайд 3**
3. Празрысты матэрыял, з якога выраблялі посуд. (шкло) **слайд 4**
4. Як называецца пасудзіна са шкла ці фарфору для піцця.(кубак)**слайд 5**
5. Гліняны выраб, які выкарыстоўваўся для абліцоўкі і ўпрыгожвання печаў у 14-16 стагоддзях. (кафля) **слайд 6**
6. Мастацкі выраб з шаўковых залатых і сярэбраных нітак, які ствараўся каля Нясвіжа і ў Слуцку. (пояс) **слайд 7**
7. Беларускі паэт, які прысвяціў адзін са сваіх вершаў слуцкім майстрам. (Багдановіч) **слайд 8**

- А зараз вучні, якія выконвалі творчае заданне (стваралі рэкламу вырабу, якім славілася Беларусь) будуць прэзентаваць свае паведамленні (малюнкі, плакаты, аплікацыі) для класа

**III. Знаёмства з тэмай урока. Пастаноўка задач урока**

* А зараз адгадайце, аб чым пойдзе гаворка на нашым уроку. Хто ведае, падымае руку. Слова маім памочнікам.

1) Іх шмат у вялікіх гарадах.

2) Яны бываюць малыя і вялікія.

3) Для таго, каб туды трапіць, трэба купіць білет.

4) Пасля наведвання застаецца вельмі шмат добрых уражанняў.

5) У кожным з іх ёсць гардэроб, буфет, сцэна.

6) Яны бываюць музычныя, драматычныя, оперныя і лялечныя.

Правільна, гэта –тэатр.

Сёння на ўроку гаворка пойдзе аб таленце нашых продкаў, а дакладней — пра вялікае і прыгожае ў жыцці людзей — тэатр і музыку. **слайд 9** «Ад батлейкі — да паланэза» — так гучыць тэма сённяшняга ўрока. Мы паспрабуем апынуцца па той бок тэатральнай сцэны і на нейкі час акунёмся ў жыццё тэатра, пазнаёмімся з гісторыяй яго ўзнікнення.

**Актуалізацыя ведаў**

- Ці спатрэбяцца нам веды пра тэатр у жыцці?

- Кожная праца павінна быць “ ацэнена”. У тэатры гэта..( апладыс-менты), а для вас я падрыхтавала аценачны ліст.

На працягу ўрока запоўнім карту-кластар.

**IV. Вывучэнне новага матэрыялу (Блок 1. Лялечны тэатр —**

**батлейка)**

— Але, каб наша падарожжа ў гісторыю было больш цікавым, мы наведаем незвычайны музей. Нам не трэба нікуды ехаць, ён знаходзіцца ў нашым класе, у нас нават ёсць свае экскурсаводы, якія нам раскажуць шмат цікавага і пазнавальнага. Скажыце, а вы ведаеце як трэба сябе паводзіць у музеі? 

У касе нам далі ўваходныя білеты. Прачытайце назву музея. **слайд 10** Музей "Гісторыі тэатра". На білеце супрацоўнікі музея змясцілі слоўнік. На працягу ўрока мы не раз звернемся да яго.

**Слоўнік**

Батле́йка – народны лялечны тэатр.

Батлеечнік – артыст, які ўдзельнічаў у батлеечных спектаклях.

Паланэ́з – 1) урачысты бальны танец, які вядзе пачатак ад польскага народнага танца; 2) музыка гэтага танца.

Зараз мы знаходзімся ў першай зале нашага музея "З чаго ўсё пачыналася?". **слайд 11**



-І нас сустракаюць памочнікі-экскурсаводы, якія рыхтавалі дома паведамленні

**Экскурсавод 1.** А пачалося ўсё ў далёкім 16 стагоддзі. Людзі пачалі ствараць незвычайны лялечны тэатр. На Украіне яго называлі вяртэп, у Польшчы - шопка, а ў нас на Беларусі - батлейка. Назва батлейкі паходзіць ад горада Віфлеем, дзе нарадзіўся Ісус Хрыстос. На тэрыторыі Беларусі самай распаўсюджанай была двух’ярусная батлейка з простымі дэкарацыямі. Сустракаліся батлейкі, якія нагадвалі царкву.

-Зараз вазьміце свае білеты і давайце ў слоўніку знойдзем, што такое батлейка? (чытае вучань)

-Пастаўце націск у гэтым слове **(Настаўнік вывешвае на дошцы «Батлейка» з вызначэннем націску. Пачынае складаць кластар)**

-Аб чым мы даведаліся з паведамлення экскурсавода?

-У якім стагоддзі ўзнікла батлейка? (запаўняецца кластар)

****

Падрабязней, як выглядала батлейка, нам раскажа **экскурсавод 2** у наступнай зале. **слайд 12**

**Экскурсавод 2.** Афармленню батлейкі надавалася вялікае значэнне. Батлейка ўпрыгожвалася каляровай паперай, геаметрычнымі фігурамі з саломы, паперы, разьбой і вышыўкай. Сама батлеечная скрыня выраблялася з фанеры. **слайд 13**  Затым устаўляліся полачкі, якія служылі верхнім і ніжнім ярусамі.

-Як жа выглядала батлейка?(запаўняецца кластар)

-Вось мы апынуліся ў наступнай зале **слайд 14**



**Экскурсавод 3.** Батлеечнік знаходзіўся за скрынкай, вадзіў лялькі, гаварыў тэкст, падбіраючы голас персанажа. Іншы раз яму дапамагалі музыканты. Яны ігралі на дудках, цымбалах, скрыпках, бубнах, гармоніках. **Слайд 15** Лялькі вырабляліся з дрэва, у асноўным з ліпы і вярбы, тканіны, каляровай паперы. Валасы, бровы і вусы рабілі з лёну і аўчыны. Вопратку для лялек шылі з тканіны. Пры вырабе лялек неабходна было вытрымліваць пэўныя памеры, прымаючы да ўвагі памеры скрыні. **Дапаўняем кластар**

-А хто дапамагаў батлеечніку?(музыканты)

-Наступная наша зала **слайд 16**



—А зараз я прапаную вам адказаць на гэтае пытанне. Прачытайце, калі ласка, другі абзац на 91 і 92 старонцы і адкажыце, хто выступаў у якасці галоўных герояў.(чытае вучань, астатнія сочаць)

-Хто ж выступаў у якасці галоўных герояў? (кластар)

—У ролі галоўных герояў выступалі Анёл, Баба, Мужык, Каза, Мядзведзь. Тых, каго ніколі не шанавалі ў народзе, заўжды высмейвалі. Заўсёды з сімпатыяй успрымаўся гледачамі вобраз працавітага селяніна.

— **А зараз пагуляем у гульню слайд 17 “Шануюць –не шануюць”.** Выказваюць згоду або нязгоду з адказамі будам пры дапамозе картак “Святлафор” (“так” – зялёны, “не” – чырвоны)

— Я буду называць герояў, а вы павінны падняць чырвоную картку, калі яго не шанавалі людзі, і зяленую, калі шанавалі.

**— Гультай, анел, цар Ірад, хітры чалавек, селянін, чорт, працаўнік, злодзей**

Дзеці, а жадаеце ўбачыць батлейку зараз? Для вас — сюрпрыз. Адкажыце, калі ласка, ці можна нам самім стварыць лялечны тэатр — батлейку? А што для гэтага патрэбна? А як сябе трэба паводзіць у час прагляду спектакля? **слайд 18**

***П’еса “Як Вясна з Зімой сустрэліся”***

**Вядучы:** Добры дзень , дарагія сябры! Сёння мы пакажам, як сустракаюць вясну пагодныя з'явы і жывёлы! Прашу на сцэну... **Вясна:** Усім прывітанне ! Мае мілыя сябры! Чакалі мяне? Я вось і прыйшла, вам радасць прынясла ! Цэлы мех!

(Уваходзіць Зіма)

**Зіма:** Ай, ай , ай ! Прыйшла , усё ж такі Вясна ! Не патрэбна ты нам ! Зімой весялей! Гуляй у снежкі ,ды катайся з горкі! А ты толькі бруд і золь прыносіш кожны год! Сыходзь!

**Вясна:** Не пайду! Мяне ўсе чакаюць , прынесла я ўсім аладкі , ды з маслам! Але з табой я не пагаджуся ! Бо з-за цябе тое вакол бруд! І тое , прыбіраць даводзіцца мне!

(Ўлятае птушка сінічка): Чирк , чирк! (4 разы)

Вясна прыйшла ! Вясна прыйшла! Сонейка грэе, як добра! (Лётае ) **Зіма:** Ды вы што? Усё чакаеце вясну? А як жа я ? Хто прыйшоў і снежныя горы прынёс? Снежкі ? Сняжынкі? А ? Забыліся ? А я вось і нагадала! А што вясна? Толькі бруд прыносіць, не якой радасці! **Вясна:** А вось ты і не права! Прыношу я сонейка , цяпло , зялёныя лісточкі , няўжо не займальна як з ныркі вылазіць лісточак !? А потым яшчэ траўка з кветкамі ! А на ёй раса блішчыць! Вось такая я !

**Сінічка:** Чирк, гэта праўда з вясной нам больш ежы ! Жукі , чарвякі і іншыя! А з-за цябе мы галадалі ! Дзякуючы людзям зімой тое жывем! І яшч , хіба вам не хочацца прачынацца , а вам у акно свеціць сонейка , птушкі спяваюць! Гэта ж выдатна!

**Зіма:** у.... Не..... Не хачу і не пайду! Лепш буру напущу ! Каб прагнаць цябе ад сюды !

**Сінічка** : Гэй звяркі ! Прачынайцеся і вясну вы абараняйце!

Каб Зіма ад нас сышла ,

а Вясна да нас падышла!

Будзем мы аладкі ёсць !

Карагоды вадзіць !

Песні спяваць ! Ідзем ! Хутчэй! (Уваходзяць звяркі любыя)

**Звяры :** Сыходзь ! Сыходзь ! Не перашкаджай нам радавацца! Прэч ідзі , ідзі прэч! І снег з сабой забяры!

**Зіма:** Памажыце ! Таю ! у наступным годзе я зноў прыйду! І вы атрымаеце за гэта! (Сыходзіць з болем у галаве і нагах)

**Вясна:** Дзякуй звяркам! І за гэта вось вам па птушачцы ! Вылятай сінічка (2) раздай усім па птушачцы!Каб хутчэй цяпло прыйшло да нас!

**Сінічка(2) :** Вось, трымай ! Табе, и табе и табе! (раздае птушачак-жавараначкаў)

**Вядучы:** **Вялікі дзякуй за такі падарунак.Хай нашы жавараначкі пачакаюць, калі скончыцца ўрок!** Вось і ўсё! Прагналі мы Зіму! А цяпер, хай жыве Вясна! (Махаюць усе героі ) Канец.

* На якой мове размаўлялі героі? *(На беларускай.)*
* Які тып лялек выкарыстоўвалі дзеці у час спектакля? (лялькі з тканіны)

**VI. Першасная праверка засваення ведаў**

Зараз праверым, якімі ўважлівымі вы былі. Можна падглядваць у кластар. На аценачным лісце выканайце тэст №1. Пазначце «+» праўдзівыя выказванні.

Праверка. Максімальная колькасць – 3 бала.

1. **Вывучэнне новага матэрыялу (Блок 2. С. Полацкі — пра- слаўлены ў вяках палачанін)**

Адпраўляемся далей.

Старажытны беларускі горад Полацк **слайд 19**  даў свету яшчэ аднаго славутага чалавека. Праслаўлены ў вяках палачанін, асоба натхняючая і загадкавая, паэт, асветнік, педагог, прапаведнік — Сімяон Полацкі. **слайд 20** (Да класнай дошкі прымацоўваецца партрэт С. Полацкага.) **(Складаецца кластар)**

Дзеці, а чаму пра Сімяона Полацкага кажуць - **“праслаўлены ў вяках палачанін”.** Спадзяюся, вы зможаце адказаць на гэтае пытанне,калі папрацуеце з інфармацыяй ў падручніку (с. 92—93, другі абзац). Я вам прачытаю, а вы з дапамогай алоўкаў адзначце калі ласка галоўнае.

Сімяон Полацкі. Хто ён? **слайд 21**

На дошцы: (складаецца кластар)



* **Праца з атласам с.14-15 “Славутыя людзі зямлі Беларускай”.**

-Разгледзьце карту, пакажыце на ёй партрэт Сімяона Палацкага

-У якім горадзе знаходзіцца помнік яму? Знайдзіце і пакажыце гэты горад на карце. **слайд 22**

25 сакавіка 1994 года ў Полацку адкрыўся музей-бібліятэка Сіміона Полацкага.

* **Зараз прапаную праверыць, як вы засвоілі гэты матэрыял. На аценачным лісце выканайце тэст №2. Пазначце «+» справы, якімі праславіўся Сімяон Полацкі**

Праверка. Максімальная колькасць – 2 бала.

**Фізкультхвілінка** **слайд 23**

**(Танцавальныя рухі пад народную музыку.)**

**I I I. Вывучэнне новага матэрыялу (Блок 3. Тэатр М. К. Агінскага»**

— Пераходзім у наступную залу. **слайд 24**



— У 18 стагоддзі ўласныя тэатры ўзнікалі ў замках i палацах заможных людзей. Адным з такіх тэатраў стаў тэатр Радзівілаў у Нясвіжы, які ўмяшчаў каля дзвюх тысяч гледачоў. Працавалі ў тэатрах прыгожыя юнакі і дзяўчаты. **Разглядзіце карту (атлас с.10-11) і знайдзіце горад Нясвіж.** **слайд 25**

— **Знайдзіце на карце горад Слонім. (атлас с.10-11)** **слайд 26**

Шырокую вядомасць набыў таксама Слонімскі тэатр Міхала Казіміра Агінскага. **слайд 27**

****

— Тэатральная сцэна была падзелена на дзве часткі. **слайд 28** На пярэдняй частцы можна было нават раз’язджаць на конях. Задняя частка магла запаўняцца вадой. Калі было трэба, на сцэну выплывалі лодкі i нават караблі. Музыкантамі, спевакамі, танцорамі ў тэатры былі пераважна таленавітыя беларускія сяляне. Паглядзіце на **малюнак стр 94,** менавіта так выглядаў тэатр Агінскага.

— Ну, а зараз сядзьце зручней і паслухайце чароўную музыку –

" Развітанне з Радзімай ". (праслухоўванне запісу)

— Якая гэта музыка? (Медленная, плаўная.)

-Чаму аўтар так назваў свій твор? (сумаваў па Радзіме)

Аўтар гэтага папулярнага музычнага твора пляменнік Міхала Казіміра Агінскага — Міхал Клеафас Агінскі. **слайд 29**



Ён быў вельмі таленавіты. Яго жыццёвы шлях склаўся так, што яму давялося пакінуць Радзіму.

— Як вы думаеце, чалавеку сумна, калі ён на доўгі час развітваецца са сваімі роднымі і блізкімі?

Вось у гэты час і нараджаецца сусветна вядомы твор. (Паланэз “ Развітанне з Радзімай”).

— А каб даведацца, што такое паланез звернамся да слоўніка? **(чытае вучань)**

— Што вы ўявілі, калі слухалі паланэз?

— Зараз прапаную звярнуцца да ацэначнага ліста і выканаць апошні тэст №3.

Праверка. Максімальная колькасць – 1 бал. **слайд 30**

**Кантрольна-рэфлексійны этап**

**Вось і скончылася наша падарожжа ў музей.**

а) А зараз падлічыце колькі балаў вы атрымалі ( дапамагае “ацэначны” ліст)

б)Выстаўленне і каменціраванне адзнак **Вучні з высокімі вынікамі атрымліваюць памяткі-пасведчанні “Знаўца батлейкі і паланеза”.**

в)Дамашняе заданне **слайд 31**

Абавязковае заданне: прачытаць (с. 91—94), адказаць на пытанні, работа з атласам.

Творчае заданне, пажаданне: скласці крыжаванку.

XIII. Падвядзенне вынікаў урока. Рэфлексія **слайд 32**

— Мы сёння яшчэ раз пераканаліся, якая багатая спадчына і якія славутыя людзі жылі на нашай зямлі. На якую тэму вялі гаворку на ўроку?

А зараз я падымаю сваю далонь ўверх і прашу тое ж самае зрабіць вас. Далей задаю 4 пытанні, якія прадугледжваюць адказ «так або не». Калі адказ сцвярджальны, то пальчык трэба захіліць.

Сення на ўроку мы даведаліся: **слайд 33**

* Як узнік і развіваўся народны лялечны тэатр—батлейка.
* Высветлілі, якія гістарычныя дзеячы Беларусі ўнеслі значны ўклад у развіццё тэатральнага і музычнага мастацтва.
* Ці спадабалася вам наша падарожжа?
* Ці лёгка вам было працаваць?

— Вынік: Наша жыцце таксама можна параўнаць з тэатрам: а якім яно будзе – выбіраць і ствараць толькі вам. Я жадаю вам каб у вашым жыцці быў заўседы “ аншлаг” і апладысменты.

Урок закончаны.

Дзякуй за працу. **слайд 34**